“ก.ล.ต.” รับลูกครม.ยกเลิกวันหยุด “สงกรานต์” สั่งเปิดซื้อขายหุ้น 13-15 เม.ย.
“ก.ล.ต.” รับลูกครม.ยกเลิกวันหยุด “สงกรานต์” สั่งเปิดซื้อขายหุ้น 13-15 เม.ย.
19 มี.ค. 2563

สืบเนื่องจากการประชุมคณะรัฐมนตรีเมื่อวันที่ 17 มีนาคม 2563 ได้มีมติเห็นชอบเลื่อนวันหยุดราชการประจำปีในวันที่ 13-15 เมษายน 2563 ออกไปก่อน จนกว่าสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) จะคลี่คลาย เพื่อช่วยป้องกันและยับยั้งการแพร่ระบาดในประเทศ โดยคณะรัฐมนตรีจะพิจารณากำหนดวันหยุดชดเชยให้ในช่วงเวลาที่เหมาะสมนั้น
ล่าสุด สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) จึงได้ประกาศยกเลิกวันหยุดทำการของบริษัทหลักทรัพย์และผู้ประกอบธุรกิจสัญญาซื้อขายล่วงหน้าในวันที่ 13-15 เมษายน 2563 และจะกำหนดวันหยุดชดเชยในโอกาสต่อไป